Rozsudok Okresného súdu Poprad sp. zn. 10P/110/2023 z 18. 9. 2023
Rozsudok Okresného súdu Poprad z 18. septembra 2023, sp. zn. 10P/110/2023, ECLI:SK:OSPP:2023:8723210304.2
Súd: Okresný súd Poprad
Spisová značka: 10P/110/2023
ECLI: ECLI:SK:OSPP:2023:8723210304.2
Dátum vydania: 18. 9. 2023
Forma: Rozsudok
Oblasť práva: Rodinné právo
Text rozhodnutia
Súd: Okresný súd Poprad Spisová značka: 10P/110/2023 Identifikačné číslo súdneho spisu: 8723210304 Dátum vydania rozhodnutia: 18. 09. 2023 Meno a priezvisko sudcu, VSÚ: JUDr. František Krasňan ECLI: ECLI:SK:OSPP:2023:8723210304.2 ROZSUDOK V MENE SLOVENSKEJ REPUBLIKY Okresný súd Poprad, sudcom JUDr. Františkom Krasňanom, vo veci navrhovateľky: A. B., nar. XX.XX.XXXX, bytom C., A. XXXX/X, proti odporcovi: D. B., nar. X.X.XXXX, bytom C., A. XXXX/X, právne zastúpený: Advokátska kancelária Hudzík & Partners s.r.o. so sídlom Poprad, Mnoheľova 830/15, v konaní o rozvod manželstva a úpravu rodičovských práv a povinností k mal. deťom: E. B., nar. XX.X.XXXX a F. B., nar. XX.X.XXXX, bytom u matky, zast. opatrovníkom, Úradom práce, sociálnych vecí a rodiny Poprad, takto r o z h o d o l : I. Súd manželstvo účastníkov konania A. B., G. H., nar. XX.XX.XXXX a D. B., nar. X.X.XXXX uzavreté dňa XX.X.XXXX v C. a zapísané v knihe manželstiev matričného úradu C., vo zväzku č. XX, ročník 2014, na strane 14, pod poradovým číslom 5 rozvádza. II. Súd na čas po rozvode schvaľuje rodičovskú dohodu v nasledovnom znení: III. Maloleté deti – E. B., nar. XX.X.XXXX a F. B., nar. XX.X.XXXX sa na čas po rozvode manželstva zveruje do osobnej starostlivosti matky, pričom obaja rodičia ich budú zastupovať a spravovať ich majetok. IV. Otec mal. detí sa z a v ä z u j e prispievať na výživu mal. E., nar. XX.X.XXXX sumou 100,- eur mesačne a na mal. F., nar. XX.X.XXXX sumou 100,- eur mesačne počnúc dňom právoplatnosti rozsudku o rozvode manželstva, ktoré je otec povinný platiť do rúk matky vždy do 15. dňa v mesiaci vopred. V. Otec je oprávnený stýkať sa s mal. deťmi neobmedzene. VI. Žiaden z účastníkov nemá nárok na náhradu trov konania. o d ô v o d n e n i e : 1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP). Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko.

